Държавен вестник, бр. 28, 2005 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  28
Чл. 45. (1) Кмет или областен управител,
който не изпълни задължение, произтичащо от
съдебно решение за отмяна на отказ за предос-
тавяне на помещение на политическа партия,
се наказва с глоба за неизпълнение в размер от
500 до 1500 лв. от съответния съд.
(2) При повторно нарушение глобата е от
5000 до 10 000 лв.
ДОПЪЛНИТЕЛНА РАЗПОРЕДБА
§ 1. По смисъла на този закон:
1. “анонимни дарения” са дарения, при кои-
то самоличността или фирмата на дарителя са
запазени в тайна по отношение на трети лица;
2. “средства” са всички парични или непа-
рични средства, предоставени на политическа
партия въз основа на възмездна или безвъзмезд-
на сделка;
3. “фондонабиращи мероприятия” са дейнос-
ти по набиране на средства въз основа на въз-
мездна или безвъзмездна сделка, под формата
на пари, услуги или техническо оборудване в
полза на политическа партия;
4. “финансов отчет” е годишен финансов
отчет по смисъла на Закона за счетоводството;
5. “независим финансов одитор” е регистри-
ран одитор по смисъла на Закона за независи-
мия финансов одит;
6. “свързани лица” са търговски дружества
или юридически лица с нестопанска цел, в ко-
ито като съдружници, съответно като членове
участват търговски дружества с над 5 на сто
държавно или общинско участие.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. За неуредените в закона въпроси се при-
лага Законът за юридическите лица с несто-
панска цел.
§ 3. Законът за политическите партии (обн.,
ДВ, бр. 30 от 2001 г.; изм., бр. 103 от 2003 г.) се
отменя.
§ 4. (1) Регистрираните към датата на влиза-
не в сила на този закон политически партии в
срок до 31 декември 2005 г. привеждат уставите
си в съответствие с изискванията на този закон.
(2) Започнатите производства по регистра-
ция на политически партии преди влизането в
сила на закона се прекратяват.
(3) Политическите партии, които са регист-
рирани чрез повтаряне на наименованието или
абревиатурата на друга партия, регистрирана
преди тях, както и чрез прибавянето към тях на
думи, букви, цифри, числа или други знаци, се
пререгистрират с друго наименование при ус-
ловията и по реда на този закон в срока по ал. 1.
(4) В случаите по ал. 3, при неподаване в срок
на документи за пререгистрация, политическа-
та партия се прекратява от съда по искане на
прокурор, а при влязъл в сила отказ за прере-
гистрация—се заличава служебно от съда.
(5) Областните управители и кметовете на
общини прекратяват договорите за наем на
помещения—държавна или общинска собстве-
ност, сключени с политически партии, пре-
кратени по ал. 4, в едномесечен срок от прек-
ратяването.
§ 5. В срок 6 месеца от влизането в сила на
закона областните управители и кметовете на
общини прекратяват договорите за наем на
помещения—държавна и общинска собстве-
ност, сключени с политически партии, които
не са регистрирали кандидати в последните
избори за народни представители, проведени
на 17 юни 2001 г., или са получили под едно на
сто от гласовете при две поредни участия в
избори за народни представители, за прези-
дент и вицепрезидент или за общински съвет-
ници и кметове.
§ 6. В Закона за избиране на народни пред-
ставители (обн., ДВ, бр. 37 от 2001 г., бр. 44 от
2001 г.—Решение № 8 на Конституционния съд
от 2001 г., изм., бр. 45 от 2002 г.) в чл. 50, ал. 3 се
създава т. 3:
“3. удостоверение от Сметната палата за
своевременно внесени финансови отчети за
последните три години.”
§ 7. В Закона за избиране на президент и
вицепрезидент на републиката (обн., ДВ, бр. 82
от 1991 г.; изм., бр. 98 от 1991 г., бр. 44 от 1996 г.,
бр. 59 от 1998 г., бр. 24, 80 и 90 от 2001 г., бр. 45
от 2002 г.) в чл. 6, ал. 1 се създава т. 5:
“5. удостоверение от Сметната палата за
своевременно внесени финансови отчети на
партията или коалицията за последните три
години.”
§ 8. В Закона за местните избори (обн., ДВ,
бр. 66 от 1995 г.; попр., бр. 68 от 1995 г., бр. 85
от 1995 г.—Решение № 15 на Конституционния
съд от 1995 г., изм., бр. 33 от 1996 г., бр. 22 от
1997 г.—Решение № 4 на Конституционния съд
от 1997 г., изм., бр. 11 и 59 от 1998 г., бр. 69 и 85
от 1999 г., бр. 29 от 2000 г., бр. 24 от 2001 г., бр. 45
от 2002 г., бр. 69 и 93 от 2003г.) в чл. 40 ал. 2 се
изменя така:
“(2) Партиите представят препис от съдеб-
ното решение, с което са регистрирани, както
и удостоверение от Сметната палата за своев-
ременно внесени финансови отчети за послед-
ните три години. Когато партии участват в
коалиция, препис от съдебното решение и
удостоверение от Сметната палата се пред-
ставят за всяка от тях. Партийните коалиции
представят решението за своето образуване,
подписано от ръководствата на съответните
партии, образец от подписите на лицата, кои-
то ги представляват, и образец от печата на
коалицията, ако има такъв.”
§ 9. Законът влиза в сила от деня на обнарод-
ването му в “Държавен вестник”.
Законът е приет от ХХХIХ Народно събра-
ние на 18 декември 2004 г. и на 23 март 2005 г.
и е подпечатан с официалния печат на Народ-
ното събрание.
Председател на Народното събрание:
Борислав Великов
3919